|  |
| --- |
| Afrapportering på integrationsområdet |
| Marts 2018 |
|  |
|  |
|  |

Indhold

[**1. Baggrund og opsamling** 1](#_Toc494357465)

[**2. Udvikling i antal flygtninge og familiesammenførte** 2](#_Toc494357466)

[**3. Samlet økonomi vedr. flygtninge og familiesammenførte** 4](#_Toc494357467)

[**4. Resultater og effekter** 6](#_Toc494357468)

# **1. Baggrund og opsamling**

Dette notat har til formål at imødekomme økonomiudvalgets ønske om kvartalsvis afrapportering vedrørende flygtninge. (jf. budgetforliget for 2017).[[1]](#footnote-1)

I første afsnit af notatet beskrives den overordnede udvikling i antallet af flygtninge og familiesammenførte, hvilket følges op af et økonomisk overblik i afsnit to. Endeligt beskrives effekter af den virksomhedsrettede indsats og danskundervisning i sidste afsnit.

Sammenfattende viser notatet:

* At udviklingen i antal flygtninge siden 2015 har været aftagende.
* At der i 2016 og 2017 er kommet nogenlunde lige mange børn og voksne flygtninge samt familiesammenførte til kommunen.
* At vi i Fredericia Kommune netto har forbrugt ca. 21,7 mio. kr. på flygtninge og familiesammenførte i 2017.
* At vi klarer os relativt godt, når det handler om at få flygtninge og familiesammenførte i beskæftigelse. Konkret betyder det, at vi i størstedelen af 2017 har haft en højere andel i beskæftigelse sammenlignet med kommunerne i Region Syddanmark som helhed.

# 

# **2. Udvikling i antal flygtninge og familiesammenførte**

Siden 2014 har kommunerne modtaget et stigende antal flygtninge og familiesammenførte. Særligt oplevede kommunerne i 2014 og 2015, at der kom flere personer til. I 2016 og 2017 har tendensen dog været aftagende, hvilket også gælder i Fredericia.

I figur 1 ses det, at der i 2015 kom 141 flygtninge og familiesammenførte til kommunen, mens dette tal var på 94 personer i 2017. I 2016 kom der flere familiesammenførte til kommunen end flygtninge, hvilket er fortsat i 2017.

*Figur 1. Flygtninge og familiesammenførte i Fredericia Kommune, 2015-17.*

Note: data i 2017 omfatter månederne januar til december.

I 2017 har Udlændinge- og Integrationsministeriet fordelt 2.097 flygtninge til kommunerne.

Figur 2 og 3 viser, hvordan antallet af nyankomne flygtninge og familiesammenførte fordeler sig på henholdsvis voksne og børn. Her ses det, at der er kommet nogenlunde samme antal børn og voksne til kommunen i 2016 og 2017. Integrationsindsatsen omfatter flere afdelinger i kommunen, herunder især Arbejdsmarked og Borgerservice, Børn og Unge samt Familie- og Børnesundhed. Det fremgår også af næste afsnit, som indeholder en beskrivelse af økonomien i forbindelse med integration af flygtninge og familiesammenført.

*Figur 2. Flygtninge og familiesammenførte i Fredericia Kommune fordelt på voksne og børn, 2015-17.*

Note: data i 2017 omfatter månederne januar til december.

*Figur 3. Flygtninge og familiesammenførte i Fredericia Kommune fordelt på voksne og børn, akkumuleret 2015-17.*

Note: data i 2017 omfatter månederne januar til december.

# **3. Samlet økonomi vedr. flygtninge og familiesammenførte**

En stor del af de udgifter og indtægter, som vedrører flygtninge og familiesammenførte, hører under overførselsområdet. Som eksempel kan nævnes: integrationsydelse, virksomhedsrettet indsats, danskundervisning, grundtilskud og resultattilskud. Indenfor overførselsområdet forventes det, at Fredericia Kommune kompenseres fuldt ud af staten, bl.a. gennem budgetgarantien.

Serviceudgifterne vedrører bl.a. skole, børnepasning og midlertidig indkvartering. Skoler og dagtilbud får, i forbindelse med budgetlægningen, mængderegulering, som indeholder forventningerne til flere flygtninge og familiesammenførte.

Endeligt har vi også medtaget udligning vedr. indvandrere og efterkommere, som indgår i bloktilskuddet. Flygtninge og familiesammenførte tæller med i denne udligning, hvorfor det indgår som en indtægt i den samlede økonomi.[[2]](#footnote-2)

I tabel 1 nedenfor har vi samlet udgifter og indtægter vedrørende flygtninge og familiesammenførte. Vi har fulgt KL’s vejledning: ”Økonomistyring på integrationsområdet”, som bl.a. indeholder en række områder, der bliver berørt, når kommunerne modtager flygtninge og familiesammenførte. I tillæg har vi ladet os inspirere af andre kommuner, som har udarbejdet tilsvarende opgørelser.

Det skal bemærkes, at vi på mange områder ikke bogfører udgifter og indtægter vedrørende flygtninge og familiesammenførte separat, hvorfor flere af tallene i tabel 1 er beregnet på baggrund af kendskab til antal, alder osv. Et eksempel er udgifter til flygtninge og familiesammenførte på skoleområdet. Her har vi ganget antal flygtninge og familiesammenførte i skolealderen med mængdereguleringen.

De steder, hvor vi har beregnet det forventede regnskab ud fra antal, er tallene afgrænset, så de vedrører flygtninge og familiesammenførte, som er ankommet siden 2015. Der kan således være personer, som er ankommet tidligere, men som vi ikke har registreret på samme måde. Eftersom det drejer sig om et lille antal, er det vurderet, at tallene i tabellen stadigvæk er valide.

|  |  |  |  |  |  |  |  |
| --- | --- | --- | --- | --- | --- | --- | --- |
| I 1.000 kr. | **FORVENTET REGNSKAB 2017**  **(3. BO)** | | | | **REGNSKAB 2017** | | |
|  | **Udgifter** | | **Indtægter** | **Netto** | **Udgifter** | **Indtægter** | **Netto** |
| **ØKONOMIUDVALGET** |  |  | |  |  |  |  |
| Skatter og tilskud: |  |  | |  |  |  |  |
| Udligning vedr. indvandrere og efterkommere \* | 0 | -840 | | -840 | 0 | -840 | -840 |
| Serviceudgifter: |  |  | |  |  |  |  |
| Sagsbehandling og jobkonsulent | 2.189 | 0 | | 2.189 | 3.408 | 0 | 3.408 |
| Midlertidig boligplacering | 2.922 | -613 | | 2.309 | 2.589 | -529 | 2.060 |
| **ØKONOMIUDVALGET I ALT** | 5.111 | -1.453 | | 3.658 | 5.997 | -1.369 | 4.628 |
| **ARBEJDSMARKED OG INTEGRATIONSUDVALGET** |  |  | |  |  |  |  |
| Overførselsudgifter: |  |  | |  |  |  |  |
| Integrationsydelse | 12.004 | -2.478 | | 9.526 | 11.421 | -1.331 | 10.090 |
| Virksomhedsrettet indsats | 5.479 | -2.482 | | 2.997 | 5.160 | -2.503 | 2.657 |
| Danskundervisning | 11.464 | -5.732 | | 5.732 | 12.823 | -6.411 | 6.411 |
| Tillægsydelser | 815 | -408 | | 408 | 775 | -387 | 387 |
| Tandpleje m.m. | 192 | 0 | | 192 | 226 | 0 | 226 |
| Tolke | 271 | 0 | | 271 | 208 | 0 | 208 |
| Grundtilskud | 0 | -12.223 | | -12.223 | 0 | -9.806 | -9.806 |
| Resultattilskud | 0 | -3.785 | | -3.785 | 0 | -4.323 | -4.323 |
| Beskæftigelsesbonus | 0 | -575 | | -575 | 0 | -575 | -575 |
| Serviceudgifter: |  |  | |  |  |  |  |
| Helbredsvurdering m.m. | 42 | 0 | | 42 | 96 | 0 | 96 |
| Permanent boligplacering - udgifter ved lejetab og garanti ved fraflytning af flygtninge | 550 | -550 | | 0 | 897 | -897 | 0 |
| **ARBEJDSMARKED OG INTEGRATIONSUDVALGET I ALT** | 30.818 | -28.233 | | 2.585 | 31.606 | -26.234 | 5.372 |
| **BØRN- OG SKOLEUDVALGET** |  |  | |  |  |  |  |
| Serviceudgifter: |  |  | |  |  |  |  |
| Folkeskoleundervisning | 3.209 | 0 | | 3.209 | 3.308 | 0 | 3.308 |
| Sprogundervisning | 615 | 0 | | 615 | 663 | 0 | 663 |
| Fritidstilbud | 653 | 0 | | 653 | 672 | 0 | 672 |
| Daginstitutioner | 3.018 | 0 | | 3.018 | 2.798 | 0 | 2.798 |
| Økonomisk friplads | 2.161 | 0 | | 2.161 | 2.075 | 0 | 2.075 |
| PPR | 500 | -500 | | 0 | 500 | -500 | 0 |
| Fripas til fritidstilbud | 208 | -208 | | 0 | 208 | -208 | 0 |
| Sundhedspleje | 12 | 0 | | 12 | 12 | 0 | 12 |
| Børnetandpleje | 1.336 | 0 | | 1.336 | 987 | 0 | 987 |
| Tolke | 116 | -116 | | 0 | 35 | -35 | 0 |
| **BØRN- OG SKOLEUDVALGET I ALT** | 11.828 | -824 | | 11.004 | 11.259 | -743 | 10.515 |
| **SOCIAL- OG OMSORGSUDVALGET** |  |  | |  |  |  |  |
| Overførselsudgifter |  |  | |  |  |  |  |
| Boligstøtte | 2.284 | -1.142 | | 1.142 | 2.315 | -1.158 | 1.158 |
| **SOCIAL- OG OMSORGSUDVALGET I ALT** | 2.284 | -1.142 | | 1.142 | 2.315 | -1.158 | 1.158 |
|  |  |  | |  |  |  |  |
| **I ALT FREDERICIA KOMMUNE** | 50.042 | -31.652 | | 18.390 | 51.177 | -29.503 | 21.673 |

*Tabel 1. Udgifter og indtægter vedr. flygtninge og familiesammenførte*

# **4. Resultater og effekter**

Som det fremgår af forrige afsnit, går en stor del af ressourcerne vedr. flygtninge og familiesammenførte til virksomhedsrettet indsatser og danskundervisning. Det skal ses i lyset af, at regeringen og kommunerne har prioriteret, at kommunens nye borgere hurtigt kommer i beskæftigelse. Effekten af denne indsats fremgår af tabellerne nedenfor.

Tabel 2 viser beskæftigede flygtninge og familiesammenførte, som har været i ustøttet beskæftigelse i mindst 190 timer i kvartalet. Ustøttet beskæftigelse omfatter arbejde, hvor der ikke er tale om fleksjob, løntilskud og skånejob.

*Tabel 2. Antal beskæftigede flygtninge og familiesammenførte*

|  |  |  |  |  |  |  |
| --- | --- | --- | --- | --- | --- | --- |
|  | December  2016 | December  2017 | Udvikling | Bonus for 2016  (i 1.000 kr.) | Bonusandel | Befolknings-  andel |
| Hele landet | 5.600 | 9.219 | 3.619 | 53.575 | 100,0% | 100,0% |
| Fredericia | 55 | 83 | 28 | 575 | 1,1% | 0,9% |
| BR Syddanmark | 1.293 | 2.227 | 934 | 12.173 | 22,7% | 21,1% |

*Kilde: Styrelsen for Arbejdsmarked og Integration*

Fredericia Kommune har i 2017 modtaget 575.000 kr. i beskæftigelsesbonus, hvilket udgør 1,1 % af den samlede bonus for hele landet. Vi har således fået en større andel end vores andel af den samlede befolkning, som udgør 0,9 %.

Tabel 3 bekræfter billedet af, at vi er på rette vej med at få flygtninge og familiesammenførte i beskæftigelse. I 2017 har vi indtil december måned haft en større eller tilsvarende andel i beskæftigelse sammenlignet med vores beskæftigelsesregion som helhed.

*Tabel 3. Andel beskæftigede flygtninge og familiesammenførte, 2017 (i pct. af det samlede antal flygtninge og familiesammenførte mellem 18 og 66 år).*

|  |  |  |  |
| --- | --- | --- | --- |
|  | **Hele landet** | **BR Syddanmark** | **Fredericia** |
| **Januar** | 14 | 13 | 15 |
| **Februar** | 14 | 13 | 15 |
| **Marts** | 15 | 14 | 16 |
| **April** | 16 | 15 | 16 |
| **Maj** | 17 | 16 | 18 |
| **Juni** | 18 | 17 | 18 |
| **Juli** | 19 | 18 | 20 |
| **August** | 20 | 20 | 20 |
| **September** | 21 | 20 | 21 |
| **Oktober** | 21 | 20 | 20 |
| **November** | 21 | 21 | 21 |
| **December** | 21 | 21 | 20 |

*Kilde: Udlændingeregisteret, EstherH, CPR-registeret, CVR-registeret, DetailCOR (e-indkomst)*

Afslutningsvist skal det bemærkes, at tabel 2 og 3 indeholder alle flygtninge og familiesammenførte i Fredericia. Dvs. der indgår også flygtninge og familiesammenførte, som kom til kommunen før 2015.

1. Når vi i notatet skriver ’familiesammenførte’, refererer vi til: familiesammenførte til flygtninge. [↑](#footnote-ref-1)
2. Derudover tæller flygtninge og familiesammenførte også med i det aldersbetingede tilskud i bloktilskuddet. Det er i første omgang ikke medtaget i tabellen. [↑](#footnote-ref-2)